6.11.2024

**1. Milline on olnud Majandus- ja Kommunikatsiooniministeeriumi roll EL rassismivastase tegevuskava ellu viimisel?**

2023. aasta alguses sõlmisid SoM, KuM, JuM, SiM, HTM ja MKM koostöökokkuleppe EL Rassismivastase tegevuskava rakendamiseks ning selleks vajalike rollide, vastutuse ja koostöö määratlemiseks. Kokkulepe kohaselt koordineerib, sh tulemuste raporteerimist juhib SoM. Kokkuleppe kohaseltSisutgevuste eest vastutavad vastutavad sisutegevuste eest  ministeeriumid oma vastutusalas. Konkreetsemalt vastutab MKM alapunktide 2.1 ja 3.3 eest oma vastutusalas:

* Tagama ELi õiguse täieliku ülevõtmise ja nõuetekohase kohaldamise liikmesriigis.
* Võtma konkreetseid meetmeid, et hoida ära või kompenseerida halvemust, mis tuleneb diskrimineerimist rassilise või etnilise päritolu alusel, mille suhtes on ette nähtud kaitse

Leidma viise, kuidas edendada kohustusi integreerida võrdõiguslikkusega seotud kaalutlused avaliku sektori igapäevategevusse.

Seoses Võrdsuspoliitika osakonna liikumisega 2023. aasta suvel SoMist MKMi võttis MKM koordineerimise rolli endale. Samuti lisandusid alapunktid 2.1 , 3.1 ja 3.2

* Parandama rassilise või etnilise päritolu alusel eristatud andmete kogumist.
* Jõudma kiiresti kokkuleppele komisjoni 2008 aasata ettepaneku suhtes, millega rakendatakse võrdse kohtlemise põhimõtet sõltumata isikute usutunnistusest või veendumusest, puudest, vanusest või seksuaalsest sättumusest.
* Käsitlema aktiivselt rassilisi ja etnilisi stereotüüpe meedia, hariduse, kultuuri ja spordi kaudu (koos KuM, SoM, HTM ja JuM-iga).
* Võtma 2022. aasta lõpuks vastu riiklikud rassismivastased tegevuskavad.
* Tagama kodanikuühiskonna esindajate ja võrdõiguslikkust edendavate asutuste kaasamine rassismivastaste riiklike tegevuskavade koostamisse, rakendamisse ja hindamisse.

**2. Milliseid rassismivastaseid meetmeid on Majandus- ja Kommunikatsiooniministeeriumi vastutusalas ajavahemikus 2020-2024 ellu viidud?**

MKM on vedanud EL rassismivastase tegevuskava koordineerimise võrgustiku alates 2023. aastast. Kohtumised on toimunud kaks korda: sügisel 2023 ja suvel 2024. Kohtumisele kutsusime kõik tegevuskava elluviimise eest vastutavate ministeeriumide esindajad. Kohtumistel andsid erinevad osapooled ülevaate enda tegevusest antud valdkonnas. Lisaks oli mõlemale kohtumisele kutsustud kõnelejad, kes aitasid suurendada võrgustiku liikmete teadmisi rassismist, selle avaldumisest Eestis ning võimalike ennetusmeetmeid. Kõnelesid Oma teadmisi jagasid eksperdid Eesti Inimõiguste Keskusest, Rahvusvahelisest Migratsioonibüroost Eestis ning Rahvusvaheliste Naiste Võrgustikust Eestis.

2023. aastal algas koostöös Statistikaametiga võrdsusandmete projekt, mille eesmärgiks on muuta erinevad haavatavad grupid 2025. aastal toimuva Eesti sotsiaaluuringus (EU-SILC) nähtavaks.  Eesti sotsiaaluuring võimaldab saada võrreldavat ja ajakohast sissetulekute, elamistingimuste, vaesuse ja sotsiaalse kaasatuse alast informatsiooni. Teiste tunnuste hulgas soovime projektiga nähtavale tuua usutunnistuse ja religiooniga seotud grupid. Projekt lõppeb 2026. aastal.

2023. aastal algas võrdusvoliniku kantselei veetav projekt EquiTech, mille üheks partneriks on MKM. Projekt keskendub sellele, kuidas vältida ebaõiglust ja kallutatust automaatsetes otsustusprotsessides. Selle käigus analüüsitakse riigiasutuste automaatseid otsustusprotsesse ja nende algoritme.

Seoses Vvõrdsuspoliitika osakonna liikumisega SoM-ist MKM-i vastutab 2023. aasta suvest MKM valdkonna strateegilise partnerluse eest (võrdse kohtlemise ja soolise võrdõiguslikkuse edendamise rahaline toetamine). Meetme raames toetatakse huvikaitse organisatsioone nende töös suurendada ühiskonna teadlikkust võrdsest kohtlemisest ning võimestada strateegilist partnerit mitmekesisuse ja vähemusgruppide võrdsete võimaluste edendamisel. Strateegilise partnerlusega toetatakse muu hulgas projekte, mille kasusaajad on rahvusvähemused, rassilised vähemused, põgenikud ja teised sisserändajad. Samuti on 2023. aasta suvest MKM-is mitmekesisuse märgise mudeli rakendamise funktsioon.

Sarnaselt liikus 2023. aasta suvel MKM-i ÜKP fondide võrdõiguslikkuse kompetentsikeskus. Selle nõustamis- ja koolitusüksuse ülesanne on suurendada struktuurivahendeid kasutatavate ja koordineerivate üksuste teadlikkust soolise võrdõiguslikkuse, võrdse kohtlemise ja ligipääsetavuse põhimõtetest ning soodustada ja toetada nende põhimõtete arvestamist meetmete väljatöötamisel ja rakendamisel.

2023. aastal valmisid soo- ja võrdsuslõime e-koolitused, milles käsitletakse muu hulgas erinevate vähemusrühmade võrdset kohtlemist. 2024. aastast on need kättesaadavad Digiriigi Akadeemias. Nende kursuste toetamiseks on korraldatud täiendavaid füüsilisi koolitusi sihtrühmadele erinevatest ministeeriumidest.

2024. aasta algusest pakutakse koostöös teiste ministeeriumidega portaalis eesti.ee Eestis kohanemise sündmusteenust. See koondab ühte kohta kogu vajaliku info uussisserändajatele mõeldud olemasolevatest teenustest. See on mõeldud teekaardina, mis juhatab inimese ühe teenuse juurest teise juurde, samas hoides suurt pilti silme ees. Teenus on mõeldud selleks, et muuta uussisserändajate kohanemine ja suhtlus riigiga sujuvamaks.

MKM-is on käsil projekt, millega hinnatakse suurte keelemudelite abil töökuulutustes diskrimineerimist.

2024. a. juunis läbis esimese kooskõlastus- ja konsultatsiooniringi soolise võrdsuse ja võrdsete võimaluste seaduse eelnõu, millega ühendatakse soolise võrdõiguslikkuse seadus ja võrdse kohtlemise seadus, ühtlustades ja kaasajastades valdkondlikku õigusraamistikku, sh parandades vähemusrühmade õiguskaitset. Muuhulgas laieneb näiteks isikute usutunnistuse või veendumuse alusel võrdse kohtlemise regulatsioon tööelust väljapoole kõigisse ühiskonnaelu valdkondadesse.

**3. Millised on planeeritud tegevused aastaks 2025?**

2025. aastal jätkub EL rassismivastase TK koordineerimine. Plaanime korraldada kaks võrgustiku kohtumist. Ühe kevadel, teise sügisel.

Jätkuvad käimas olevad projektid ja teenused:

* Võrdsusandmete projekt
* Eestis kohanemise sündmusteenus
* EquiTech
* ÜKP fondide võrdõiguslikkuse kompetentsikeskus
* Soolise võrdsuse ja võrdsete võimaluste seaduse eelnõu